František Jež

**František Jež** nekadašnji je čehoslovački i češki skijaš-skakač.

## Karijera 
U Svjetskom kupu debitirao je 30. decembra 1987. u Oberstdorfu na Novogodišnjoj turneji, osvojivši 25. mjesto. Skakao je i na ostale tri stanice, ali nijednom nije ušao u drugu seriju. Prvi uspjeh ostvario je na Svjetskom juniorskom prvenstvu 1988. u Saalfeldenu osvojivši ekipnu bronzanu medalju.

Sezona 1989/90. bila mu je prva puna sezona i, ispostavilo se, najbolja u karijeri. Osvojivši 12. mjesto na njenom startu u kanadskom Thunder Bayu 3. decembra 1989, došao je do prvih bodova. Prvi plasman na pobjedničko postolje ostvario je već na Novogodišnjoj turneji u Garmisch-Partenkirchenu, a prvu pobjedu pet dana kasnije u Bischofshofenu. U Oberstdorfu je bio šesti, a u Innsbrucku deseti, što mu je u ukupnom poretku donijelo drugo mjesto, iza Dietera Thome, a ispred Jensa Weißfloga. Do kraja sezone još je triput bio na postolju, i to pobijedivši sva tri puta, zahvaljujući čemu je sezonu završio na petom mjestu u ukupnom poretku. Osvojio je i Švicarsku turneju, ali je na Svjetskom prvenstvu u letovima 1990. u Vikersundu bio dosta slabiji, osvojivši 26. mjesto.

Tim rezultatima približio se u sezoni 1991/92, kada je često bio među 10 najboljih, pa je na Novogodišnjoj turneji bio ukupno peti, a u Svjetskom kupu sedmi. Također je osvojio ekipnu olimpijsku bronzanu medalju na Igrama u Albertvilleu, posljednjim na kojima je Čehoslovačka učestvovala pod tim imenom prije disolucije. Sljedeće godine na Svjetskom prvenstvu u švedskom Falunu bio je član kombinirane ekipe Češke i Slovačke (tri Čeha i jedan Slovak) koja se vratila s ekipnim srebrom.

Nakon te sezone većina skakača prešla je na novi stil skakanja, V-stil. Jež se dugo mučio s prilagođavanjem i više se nikad nije približio rezultatima iz dvije najbolje sezone, često ostajući bez plasmana u drugu seriju, tj. bez bodova. Posljednje veliko takmičenje bile su mu Olimpijske igre 1998. u Naganu, gdje je i na velikoj i na maloj bio 24, a u ekipnim skokovima sedmi. U Svjetskom kupu posljednji je put nastupio 6. decembra 1998. u Chamonixu, plasiravši se na 44. mjesto, nakon čega se povukao.

## Menadžerska karijera 
Nakon povlačenja počeo se baviti izdavanjem automobila na lizing i finansijskim uslugama. Prije toga je prodavao polovne automobile i upravljao benzinskom pumpom.

Godine 2000. postao je pomoćni trener Davida Jirouteka, ali je prekinuo saradnju nakon devet mjeseci smatrajući da mu nadležni savez nedovoljno plaća. Otišao je iz reprezentacije, ali je postao menadžer Jakuba Jande. U vrijeme kad Janda još nije bio postizao dobre rezultate uspio je prikupiti potrebna sredstva za njega, znatno mu pomogavši ostvariti uspješnu karijeru.

## Rezultati u Svjetskom kupu 
### Postolja 
### Ukupni poredak 
### Novogodišnja turneja 
### Svjetski kup u letovima 
## Vanjski linkovi 
* Profil na FIS-u
* František Jež  na *Sports Referenceu*

Kategorija:Rođeni 1970.
Kategorija:Živi ljudi
Kategorija:Biografije, Valašské Meziříčí
Kategorija:Čehoslovački skijaši-skakači
Kategorija:Češki skijaši-skakači
Kategorija:Čehoslovački olimpijci
Kategorija:Češki olimpijci
Kategorija:Skijaši-skakači na Zimskim olimpijskim igrama 1992.
Kategorija:Skijaši-skakači na Zimskim olimpijskim igrama 1998.
Kategorija:Osvajači bronzane medalje na Olimpijskim igrama (Čehoslovačka)
Kategorija:Osvajači medalja na Zimskim olimpijskim igrama 1992.